पणजी ः लेखिका संध्या भांडारे सिकेर हांचें 'खोटें नाणें' पुस्तक शेनवारा उजवाडा येता. 'खोटें नाणें' हे कोंकणी कादंबरीचो लोकार्पण सुवाळो शेनवारा, 20 आॅगस्ट दिसा सांजवेळा 5 वरांचेर पणजेच्या इन्स्टिट्यूट मिनेझिस ब्रागांझा सभाघरांत जातलो. संजना पब्लिकेशन्सान ही कादंबरी उजवाडायल्या.
 एके धिटायेचे अस्तुरेचें चित्रण आशिल्ली ही कादंबरी शेनवारा प्रकाशीत जातली. ह्या लोकार्पण सुवाळ्याक मुखेल सोयरे ह्या नात्यान ज्ञानपीठकार दामोदर ऊर्फ भाई मावजो हाजीर रावतले. मानाचे सोयरे ह्या नात्यान एम. ई. एस. महाविद्यालयाचे निवृत्त प्राचार्य हरिश्चंद्र नागवेंकार उपस्थीत आसतले. साहित्यीक नारायण महाले हांची खाशेले सोयरे म्हणून उपस्थिती आसतली.
 ह्या प्रकाशन सुवाळ्याक साहित्यमोगींनी मुजरत येवचें आनी सुवाळो सोबोवचो अशें आवाहन संध्या भांडारे सिकेर आनी संजना पब्लिकेशन्स हांणी केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 